भोपाल-सिरोंज रोड पर घाटी खत्म करने मशीनों से की जा रही सड़क की खुदाई
भोपाल-सिरोंज रोड का निर्माण तेेजी सेे चल रहा है। भविष्य में इस सड़क पर आवागमन सुगम हो जाएगा। ठेकेदार द्वारा रीछन तिराहे से चौड़ाखेड़ी के बीच पड़ने वाली सभी ढलानों और घाटियों को खत्म किया जा रहा है। इसी तरह कांकरखेड़ी की घाटी की चौड़ाई भी बढ़ाई जा रही है।
सिरोंज-भोपाल रोड का निर्माण कार्य इन दिनों बेहद तेजी से किया जा रहा है। सड़क निर्माण का काम वर्तमान में शमशाबाद से सिरोंज के बीच किया जा रहा है। इसमें भी महानीम चौराहे से भन्नाखेड़ा के बीच सड़क के एक हिस्से का डामरीकरण हो चुका है। वहीं भन्नाखेड़ा से मलसीपुर के बीच सड़क का बेस वर्क चल रहा है। बेस वर्क में ठेकेदार द्वारा रीछन तिराहे से चौड़ाखेड़ी के बीच सड़क के हिस्से में पड़नेे वाली सभी ढलानों एवं घाटियों कोे खत्म किया जा रहा हैै। इसके लिए सड़क की दस फीट से ज्यादा खुदाई की जा रही है। करीब तीन किमी तक के हिस्से की खुदाई के बाद इस हिस्से की सभी घाटियां खत्म होे जाएंगी। इसी तरह ठेकेदार द्वारा कांकरखेड़ी घाटी की चौड़ाई भी बढ़ाई जा रही है। इससेे घाटी का घुमाव काफी हद तक कम हो जाएगा। यहां से निकलने वाले वाहन चालक एक-दूसरे को आसानी से देख सकेंगे। फिलहाल निर्माण कार्य मलसीपुर में महामाई गेट तक आ चुका है। जिस तेजी से एजेंसी द्वारा निर्माण कार्य किया जा रहा है उससे लगता है कि आने वाली गर्मी तक इस मार्ग पर वाहनों का आवागमन शुरू हो जाएगा। हालांकि बड़ी संख्या में वाहन चालक अभी लटेरी होते हुए भोपाल जा रहे हैं।
स्थानांतरित हुए पहाड़ी के खंभे
सड़क निर्माण के दौरान ही एजेंसी द्वारा जटाशंकर पहाड़ी की चौड़ाई भी बढ़ाई जाएगी। सर्वे के दौरान एजेंसी द्वारा घाटी पर इससे जुुड़े चिन्ह लगा दिए गए है। घाटी की चौड़ाई बढ़ने से मोड़ काफी हद तक कम हो जाएगा। इससे वाहन चालकों को वाहन मोड़ने में आसानी हो जाएगी। घाटी के ऊपरी हिस्से में सड़क निर्माण के पहले बिजली के खंभे भी स्थानांतरित किए गए हैैं।
नहीं होगा टोल नाका
एमपीआरडीसी द्वारा भोपाल-बैरसिया के बीच सड़क की चौड़ाई 10 मीटर रखी गई है। बैरसिया से सिरोंज के बीच बनने वाली सड़क की चौड़ाई 7 मीटर रखी गई है। सड़क के दोनों ओर ढाई-ढाई फीट की साइडें भी बनेंगी। खास बात यह है कि वाहन चालकों को इस सड़क पर कहीं भी टोल नाके का सामना नहीं करना पड़ेगा। भोपाल जाने वाले सैकड़ों राहगीरों को बड़ी राहत मिल जाएगाी।
विदिशा होकर जा रहे थे भोपाल
सिरोंज-भोपाल रोड वर्षों तक उपेक्षित रहा हैै। दो दशक पहले इस रोड का निर्माण वर्ष 2005 में सिरोंज से कांकरखेड़ी की घाटी के बीच के हिस्से का निर्माण हुआ। आगे का हिस्सा नहीं बन सका। पांच साल पहलेे तत्कालीन उच्च शिक्षा मंत्री लक्ष्मीकांत शर्मा के प्रयासों से इस सड़क के लिए 181 करोड़ रुपए स्वीकृत हुए थे। जुलाई 2013 में मुख्यमंत्री ने सड़क का भूूमिपूजन किया। इसके बाद सड़क निर्माण तो शुरू हुआ लेकिन अड़चने आती रही। सड़क खराब होने की वजह से क्षेत्र के चार पहिया वाहन विदिशा होते हुए भोपाल जाते हैं। हालांकि यह रास्ता करीब 40 किमी ज्यादा पड़ता है लेकिन लोगों को गड्ढों से निजात मिल जाती है।
हमारी यही कोशिश है कि काम जल्द से जल्द पूरा हो जाए
सिरोंज से बैरसिया के बीच सड़क 10 मीटर तथा बैरसिया से सिरोेंज के बीच सड़क की चौड़ाई 7 मीटर रखी गई है। अक्टूबर तक सड़क निर्माण पूर्ण होने की उम्मीद है। सड़क निर्माण होने से लोगों को बड़ी राहत मिल जाएगी। एनएच रिजवी, एजीएम, एमपीआरडीसी भोपाल।
सड़क निर्माण का काम इस समय शमशाबाद से सिरोंज के बीच किया जा रहा है
घाटियों को खत्म करने के लिए ठेकेदार द्वारा रोड की गहरी खुदाई की जा रही है ।
hin_Deva hin_Deva hin_Deva hne_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva